Ir-Regolament tal-Kummissjoni (KE) Nru 2382/2002
tat-30 ta' Diċembru 2002
li jemenda r-Regolament (KEE) Nru 94/92 li jistabbilixxi regoli dettaljati għall-implementazzjoni ta' l-arranġamenti għall-importazzjonijiet minn pajjiżi terzi kif ipprovduti fir-Regolament tal-Kunsill (KEE) Nru 2092/91
(Test b'relevanza ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2092/91 ta' l-24 ta' Ġunju 1991 dwar il-produzzjoni organika ta' prodotti agrikoli u l-indikazzjonijiet li jirreferu għalihom fil-prodotti agrikoli u fl-oġġetti ta' l-ikel [1], kif l-aħħar emendat bir-Regolament tal-Kummissjoni (KE) Nru 473/2001 [2], u partikolarment l-Artikolu 11(1) tiegħu,
Billi:
(1) Il-lista ta' pajjiżi terzi li minnhom ċerti prodotti agrikoli akkwistati bil-metodu tal-produzzjoni organika dwar kif għandhom joriġinaw sabiex ikunu marketed fi ħdan il-Komunità, li hemm provvediment dwarha fl-Artikolu 11(1) tar-Regolament (KEE) Nru 2092/91, hija stabbilita fl-Anness tar-Regolament tal-Kummissjoni (KEE) Nru 94/92 [3], kif l-aħħar emendat bir-Regolament (KE) Nru 1162/2002 [4]. Dik il-lista kienet imħejjija bi qbil ma "l-Artikolu 11(2) tar-Regolament (KEE) Nru 2092/91."
(2) It-tul ta' żmien ta' l-inklużjoni ta' l-Isvizzera fil-lista li hemm provvediment dwarha fl-Artikolu 11(1) tar-Regolament (KEE) Nru 2092/91 jeskadi fil-31 ta' Diċembru 2002. It-tul ta' żmien għall-inklużjoni ta' l-Arġentina, l-Awstralja, ir-Repubblika Ċeka, l-Ungerija u l-Iżrael jeskadi fit-30 ta' Ġunju 2003. Sabiex ikun evitat tfixkil fil-kummerċ, hemm ħtieġa li tkun estiża l-inklużjoni ta' dawn il-pajjiżi għal perijodu sussegwenti.
(3) Il-pajjiżi terzi kkonċernati fornew lill-Kummissjoni bl-informazzjoni xierqa rigward l-implimentazzjoni tar-regoli ekwivalenti għal dawk stabbiliti fir-Regolament tal-Kunsill (KEE) Nru 2092/91. B'żieda, l-implimentazzjoni effettiva kienet ġiet ivverifikata matul l-eżaminazzjonijiet fuq il-post f'dawk il-pajjiżi terzi kif imwettqa mill-Kummissjoni.
(4) L-awtoritajiet Ungeriżi kienu infurmaw lill-Kummissjoni li korp wieħed ta' l-ispezzjoni tal-ħruġ taċ-ċertifikati kien waqqaf l-attività tiegħu fl-Ungerija. Għalhekk, l-isem ta' dak il-korp għandu jkun imħassar mill-Anness tar-Regolament (KEE) Nru 94/92.
(5) Ir-Regolament (KEE) Nru 94/92 għandu għalhekk jiġi emendat kif xieraq.
(6) Il-miżuri li hemm provvediment dwarhom f "dan ir-Regolament huma bi qbil ma" l-opinjoni tal-Kumitat imsemmi fl-Artikolu 14 tar-Regolament (KEE) Nru 2092/91,
ADOTTAT DAN ID-REGOLAMENT:
Artikolu 1
L-Anness tar-Regolament (KEE) Nru 94/92 huwa hawnhekk emendat kif stabbilit fl-Anness ta' dan ir-Regolament.
Artikolu 2
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, it-30 ta' Diċembru 2002.